
[sau despre curaj, dialog maieutic] 

LYSIMACHOS MELESIAS NICIAS LAHES COPIII LUI LYSIMACHOS 
SI MELESIAS SOCRATE 

LYSIMACHOS Aşadar, Nicias si Lahes, l-aţi urmărit pe omul 
acesta făcînd o demonstraţie cu armelel, dar încă nu v-am spus 
de ce Melesias, aici de faţă, şi cu mine v-am luat cu noi la 
reprezentaţie; o să v-o spunem acum, pentru că socotim că faţă 
de voi se cade să vorbim deschis. — Asta, dat fiind că există unii 
care iau în deridere asemenea lucruri şi, cînd le cere cineva 
sfatul, n-ar spune în nici un fel ce gindesc, ci, căutînd sa 
ghicească ce este pe placul celuilalt, spun altceva decît părerea 
lor adevărată. Noi ne-am gîndit, deci, că voi doi sinteti şi în 
măsură să vă faceţi o părere, şi dispuşi să ne-o impartasiti după 
aceea eu sinceritate, astfel că v-am chemat să ne daţi sfatul 
vostru asupra unui anumit lucru pe care avem să vi-l 
împărtăşim. 

lată pentru ce tin un cuvint înainte atît de lung: Melesias si 
cu mine avem doi fii, cei pe care îi vedeţi. Acesta este al lui şi 
poartă numele bunicului său, Tucidide2, iar celălalt e al meu, şi 
el tot cu numele bunicului său — tatăl meu —, îl cheamă 
Aristide3. Ei bine, am luat hotărîrea să ne preocupăm de ei pe 
cît vom putea şi să nu facem ca majoritatea părinţilor, care, 
după ce copiii lor au ajuns baietandri4 îi lasă de capul lor, ci să 
şi începem, pe cit sîntem în stare, să ne ocupăm de ei. Ştiind 
deci că şi voi aveţi feciori, ne-am gindit că v-aţi ocupat de ei, m 
u mult decit oricine, cum să-i cresteti ca să ajungă cit mai 
desävirsiti. lar dacă nu aţi acordat cumva atenţie unui 
asemenea lucru, vă vom aminti astfel că nu trebuie să-l neglijati 
şi vä indemnam ca, împreună cu noi, să vă ocupați cit de cit de 
educaţia fiilor voştri. 

Se cuvine, Nicias şi Lahes, să auziti şi voi cum de am ajuns la 
această hotärire, chiar dacă o să ne întindem puţin cu vorba. 
Melesias şi cu mine prinzim de obicei împreună, iar băieţii 
mănîncă şi ei alături de noi. — Cum am zis de la început, faţă de 
voi o să vorbim deschis. — Ei bine, fiecare din noi doi are de 
unde să pomenească multe fapte frumoase de ale tatălui său, — 
ce au făcut în timp de război, ce în timp de pace, fie că au avut 
în seamă treburile aliaţilor, sau ale cetăţii —, dar nici unul dintre 


noi nu are ce sä spunä despre propriile sale fapte. De asta nu 
numai că sîntem cam rusinati fata de băieţi, dar îi şi învinuim pe 
taţii noştri că pe noi, cînd am ajuns bäietandri, ocupați cum erau 
cu treburile altora, ne-au lăsat să ne facem de cap. Apoi, 
tinerilor acestora le punem mereu în faţa ochilor toată situaţia, 
spunîndu-le că, dacă n-au să aibă grijă de ei înşişi şi n-or să ne 
asculte, vor rämine fără de faimă; dacă însă îşi vor da silintä, 
curînd vor ajunge poate vrednici de numele pe care le poartă. 

Cum ei spun că au să ne dea ascultare, noi am început să ne 
întrebăm îndeaproape ce învăţătură sau ce exerciţii ar putea să 
practice spre a ajunge cît mai desävirsiti. Cineva ne-a indicat şi 
învăţătura aceasta — cum că ar fi frumos pentru un tînăr să 
înveţe să lupte cu armele —, apoi ni l-a recomandat pe cel pe 
care l-aţi urmărit făcînd o demonstraţie şi ne-a îndemnat să 
mergem să-l privim. Am hotărît deci ca si noi să mergem să-l 
vedem pe omul cu pricina, dar să vă luăm şi pe voi ca spectatori 
şi totodată ca sfătuitori şi ca părtaşi (dacă veţi vrea) la educaţia 
fiilor noştri ai tuturora. 

Aceasta este ceea ce vroiam să vă împărtăşim. De acum 
încolo este rîndul vostru să vă dati părerea atît asupra acestui 
fel de învăţămînt — dacă vi se pare că merită urmat sau nu —, 
cît şi despre altele, în caz că aveţi să ne recomandati vreo 
învăţătură sau vreun exerciţiu folositor unui bărbat tînăr; apoi să 
ne spuneţi ce aveţi de gind cu asocierea noastră. 

NICIAS Eu unul socotesc lăudabilă intenţia voastră, 
Lysimachos şi Melesias, ba chiar sînt gata să mă şi asociez cu 
voi, ceea ce cred că va face şi Lahes. 

LAHES Da, Nicias, e adevărat ce crezi. lar ceea ce spunea 
adineauri Lysimachos despre tatăl său şi despre cel al lui 
Melesias mi se pare foarte bine spus, atît despre dinsii, cît şi 
despre noi, ca, de altfel, şi despre toţi cei care se ocupă de 
treburile politice, căci tuturor acestora li se cam întîmplă ceea 
ce spunea el: ajung să fie indiferenți şi neglijenti fata de copiii 
lor, ca şi faţă de toată viaţa lor particulară. 

în privinţa asta ai întru totul dreptate, Lysimachos, dar mă 
mir că ne pofteşti pe noi să te sfătuim despre educarea celor 
tineri şi nu-l chemi pe Socrate aici de fata, mai întîi pentru ca 
este din acelaşi dem5 cu tine, apoi fiindcă îşi petrece timpul 
mereu acolo unde se întîmplă cîte ceva legat de ceea ce cauţi tu 
— de învăţăturile sau de exerciţiile frumoase pentru cei tineri. 


LYSIMACHOS Ce spui, Lahes? Sä se fi preocupat Socrate 
acesta de asemenea lucruri? 

LAHES Da, Lysimachos, chiar foarte mult. 

NICIAS Aceasta m-as afla si eu in mäsurä sä ti-o spun, nu mai 
putin decit Lahes, pentru cä de curind mi-a fäcut rost chiar mie 
de un profesor de muzică pentru fiul meu, şi anume de Damon, 
elevul lui Agathocles, cel mai plăcut dintre oameni şi, pe 
deasupra, vrednic să stea de vorbă cu nişte băieţi de virsta asta, 
nu numai despre muzică, ci despre tot ce vrei6. 

LYSIMACHOS Ei, Socrate şi voi, Nicias şi Lahes! Noi, cei de 
etatea mea, nu-i mai cunoaştem bine pe cei mai tineri, pentru 
că ne sileşte virsta să ne petrecem timpul mai mult în casă; dar 
dacă şi tu, fiu al lui Sophroniscos7, ai vreun sfat să-mi dai, mie 
care sînt din acelaşi dem cu tine, atunci se cuvine să mi-l dai. 
Aşa este şi drept, pentru că ne eşti prieten dinspre tată: 
părintele tău şi cu mine am fost mereu tovarăşi şi prieteni, iar el 
s-a sävirsit înainte de a fi avut vreo neînțelegere cu mine. 

Mă bate un gind şi îmi aduc aminte de unele discuţii dinainte 
ale tinereilor acestora: stind de vorbă între ei acasă, ei 
pomenesc adesea numele lui Socrate şi îl laudă grozav. Cu toate 
acestea nu i-am întrebat niciodată dacă acela despre care 
vorbesc este fiul lui Sophroniscos. Ei, copii, spuneti-mi, acesta 
este Socrate, cel despre care pomeniti într-una? 

COPIII întocmai, tată, acesta. 

LYSIMACHOS Pe Hera, Socrate, este foarte bine că îi faci 
cinste tatălui tău, un om tare bun, mai ales că, astfel, tot ce îţi 
aparţine va fi şi al nostru, iar toate ale noastre vor fi şi ale tale. 

LAHES Da, da, Lysimachos, nu lăsa omul acesta să-ţi scape 
din mînă, căci l-am văzut eu însumi şi în altă parte făcînd cinste 
nu numai părintelui său, ci şi patriei sale. în retragerea de la 
Delion8 el a făcut marşul de înapoiere alături de mine şi îţi spun 
eu că, dacă şi alţii ar fi avut voinţa să se poarte la fel, oraşul ar 
fi rămas cu fruntea sus şi n-ar fi suferit o asemenea prăbuşire. 

LYSIMACHOS Socrate, desigur că este frumos să primeşti 
laude din partea unor bărbaţi vrednici de crezare, mai ales cînd 
te laudă pentru asemenea lucruri. Să ştii bine că eu, auzind 
acestea, mă bucur că esti atit de prețuit si te rog să mă numeri 
printre cei care-ţi vor numai binele. Ar fi trebuit să vii mai de 
mult la noi şi să ne socoteşti prietenii tăi, după toată dreptatea. 
Acum însă, de azi înainte, de vreme ce ne-am regăsit, nu fă 


altfel, ci vino lingä noi si fä cunostintä si cu noi si cu cei mai 
tineri, ca să păstraţi şi prin voi prietenia noastră. Aşa ai să faci şi 
tu, iar noi la fel, şi despre asta vom mai pomeni şi altădată. 

Dar despre cele de mai înainte ce spuneţi? Cum vi se pare? 
Este sau nu folositoare învăţătura asta a deprinderii luptei cu 
armele? 

SOCRATE Despre aceste lucruri, Lysimachos, eu am să încerc, 
dacă am să pot cumva, să-ţi dau un sfat şi apoi să îndeplinesc 
orice altă cerere de-a ta. Dar mi se pare cel mai drept ca eu, 
care sint mai tînăr decit ei amindoi, apoi şi mai nepriceput, să 
ascult mai întîi spusele lor şi să învăţ de la ei, iar, dacă mai am 
ceva de adăugat pe lingă cele ce au să le spună ei, abia atunci 
să trec la explicaţii ca să vă conving şi pe tine şi pe ei. Ei bine, 
Nicias, de ce nu ne vorbeşte unul dintre voi? 

NICIAS Socrate, nimic nu ne împiedică. Mie mi se pare că 
este util pentru cei tineri să cunoască o asemenea învăţătură, 
şi anume din mai multe motive. Nu poate fi decit un lucru bun 
cînd tinerii nu-şi mai petrec vremea cu cele cu care le place să 
se distreze de obicei, de cite ori au vreun răgaz; de aici nici 
trupul nu poate avea decit de cîştigat, căci nu este un exerciţiu 
mai slab sau care să presupună mai puţină osteneală decit 
altele, şi totodată este unul care, alături de călărie, este cit se 
poate de potrivit unui om de condiţie liberă. Căci întrecerii 
adevărate în care sîntem şi noi luptători, precum şi formelor în 
care ne este ea statornicita, nu le fac fata decit aceia care se 
instruiesc in minuirea acestor instrumente de räzboi. Apoi, 
învăţătura aceasta îi va fi oricui de folos şi în bătălia propriu- 
zisă, ori de cite ori va trebui să se bată în front alături de mulţi 
alţii; dar ea îi va fi de cel mai mare ajutor atunci cînd se vor 
destrăma şirurile şi va fi nevoie să se bată corp la corp, fie că se 
indirjeste în urmărirea unora care se apără, fie că se retrage 
apärindu-se de un inamic care îi calcă pe urme. Un singur 
duşman, ba poate nici chiar mai mulţi, nu i-ar putea face nimic 
acelui care a deprins această ştiinţă şi care a căpătat astfel 
posibilitatea de a ieşi mereu în avantaj. O asemenea învăţătură 
poate aduce apoi cu sine şi dorinţa de a studia o alta, la fel de 
frumoasă: oricine a învăţat să lupte cu armele poate fi ispitit să 
înveţe arta învecinată a tacticii şi, apucindu-se de ea plin de 
ambiţie, se poate avinta către tot ce ţine de strategie. Este de 
asemenea limpede că, pornind de la această primă cunoaştere, 


toate învăţăturile şi deprinderile înrudite cu ea sint frumoase şi 
că merită pe deplin să fie şi cunoscute şi practicate de către un 
bărbat. 

Vom face apoi şi o altă adăugire, nu lipsită de însemnătate : 
această ştiinţă îl face pe om mai îndrăzneţ şi mai curajos la 
război decit este el din fire, şi nu în mică măsură. Să nu 
dispretuim să spunem — chiar dacă îi pare cuiva un lucru 
mărunt — şi că ea îl face pe om să aibă o atitudine mai mîndră 
acolo unde se cade ca un bărbat să arate falnic şi astfel, prin 
ţinuta sa, el le va părea mai de temut chiar şi duşmanilor săi. 

Prin urmare, Lysimachos, cum îţi spun, mie mi se pare că 
tinerii trebuie să înveţe aceste lucruri şi ţi-am arătat deja de ce 
aceasta este părerea mea. L-aş asculta însă cu plăcere şi pe 
Lahes, dacă mai are ceva de spus. 

LAHES Despre orice învăţătură ar fi vorba, Nicias, este foarte 
greu de spus că nu trebuie să ţi-o însuşeşti; s-ar zice că e bine 
să le ştii pe toate. Asa că ar trebui învățată si aceasta despre 
minuirea armelor, în caz că ea este o învăţătură, aşa cum susţin 
cei care o predau şi cum o numeşte Nicias; dar dacă ea nu este 
o învăţătură (şi ne înşeală cei care ne-o promit), sau dacă se 
dovedeşte a fi una, dar dintre cele care nu merită atita 
osteneală, ce rost mai are să o înveţi? Vorbesc astfel avind în 
vedere că, dacă era ceva de ea, acest lucru nu le-ar fi scăpat 
lacedemonienilor, pe care nu-i preocupă nimic altceva în viaţă 
decit să caute şi să deprindă acele învățături sau exerciţii care i- 
ar face să aibă superioritatea militară asupra celorlalţi. Apoi, 
chiar dacă presupunem că lor le-a scăpat acest lucru, ei bine, 
desigur că el nu le-a scăpat acestor profesori care o predau 
faptul că, între greci, lacedemonienii sînt aceia care manifestă 
cel mai mare zel în astfel de chestiuni, şi că acela care ar primi 
pentru ele onoruri de la dinsii ar putea face o avere 
considerabilă şi pe lîngă alţii, cum se şi întîmplă cu oricare poet 
tragic care primeşte onoruri aici, la noi. De bună seamă, cel care 
socoteşte că face tragedii frumoase nu se porneşte să colinde 
dînd reprezentații de jur împrejur prin alte oraşe din afara Aticii, 
ci vine de-a dreptul încoace ca să dea un spectacol pentru cei 
de aici, aşa cum se şi cuvine. 

Pe cei care minuiesc armele, îi văd însă că socotesc 
Lacedemona drept un lăcaş sacru şi de necălcat; fără să o 
atingă, fie şi cu vîrful piciorului, ei o ocolesc pe de departe, dînd 


reprezentatii pentru oricine altcineva, îndeosebi pentru aceia 
care, chiar şi ei înşişi, ar fi de acord că în arta războiului le-o iau 
înainte foarte mulţi. 

Apoi, Lysimachos, eu însumi am avut de a face chiar la 
treabă cu destui din aceştia si îi văd bine cum sint. îi putem 
judeca şi după următorul fapt: dinadins, parcă, nici unul dintre 
cei care se ocupă cu Minuirea armelor n-a ajuns vreodată vestit 
la război, deşi peste tot ajung renumiţi tocmai aceia care se 
preocupă de fiecare lucru în parte; faţă de toţi ceilalţi se pare că 
ei au avut cel mai puţin noroc. 

Pînă şi pe Stesileos acesta, pe care l-am urmărit împreună în 
mijlocul unui public atît de numeros, cu demonstraţia lui şi cu 
vorbele cele mari pe care le spunea despre sine — ei bine, eu 
unul am avut ocazia să-l văd mai bine, cum dădea, fără voia lui, 
o reprezentaţie reală. Pe cînd corabial0 pe care era îmbarcat 
aborda o navă de transport, a intrat si el în luptă cu sulița sa cu 
vîrf de coasă, o armă tot atit de ieşită din comun, cit era şi el 
faţă de toţi ceilalţi. Altele despre el nu face să vi le povestesc, ci 
doar cum a ieşit cu născocirea lui cu coasa din vîrful lănciei. Tot 
luptindu-se, arma i s-a prins cumva în fringhiile vasului duşman 
şi i s-a înfipt acolo; aşa că Stesileos tot trăgea de ea, cu gind să 
o desfacă, dar fără să fie în stare, în timp ce nava cealaltă 
luneca în lungul corăbiei lui. Un timp, el alergä prin navă tinind 
de suliță, dar, cum vasul celălalt îl depăşea deja pe al lui şi 
începuse să-l smulgă si pe el cu suliță cu tot, i-a dat drumul 
sulitei prin palmă, pînă cînd ajunse să o ţină doar de virful cozii. 
Gestul lui a stirnit risete şi aplauze la cei de pe corabia de 
transport, apoi, cînd cineva i-a azvirlit la picioare pe punte o 
piatră, iar el i-a dat drumul de tot suliţei, atunci nici cei de pe 
triremă n-au mai fost în stare să-şi ţină risul, la văzul acelei 
suliti-coase care atirna afară din nava de transport. 

S-ar putea, totuşi, aşa cum spune Nicias, ca şi astfel de 
lucruri să aibă vreo valoare, dar faptele cu care m-am întîlnit eu 
sînt acestea şi nu altele. Prin urmare, aşa cum vă spuneam încă 
de la început, ori este şi asta o ştiinţă, dar de prea puţin folos, 
ori nu este una, ci din partea lor avem de-a face doar cu 
pretenţii si prefăcătorie; oricum, nu merită sa te apuci sa o 
înveţi. Eu cred, aşadar, că un fricos, cäpätind impresia că o 
stäpineste, nu poate, prin îndrăzneala pe care o cîştigă, decit sä- 
şi dezvăluie cu şi mai multă limpezime firea sa adevărată. Cit 


despre un om curajos, pindit fiind într-una de lumea dimprejur, 
s-ar alege fie si pentru cea mai micä gresealä, numai cu birfeli, 
cäci pretentia de a stäpini o astfel de stiintä este supusä 
invidiei. Pinä la urmä, dacä cineva nu se distinge in mod cu totul 
deosebit fatä de vitejia altora, el nu are cum sä scape de 
batjocura celorlalţi, tocmai din cauza afirmatiei sale că posedă 
această ştiinţă. 

Cam asta este părerea mea, Lysimachos, despre zelul pentru 
această învăţătură, dar, aşa cum iti spuneam la început, trebuie 
să nu-i dai drumul nici lui Socrate celui de fata, ci să-l rogi să-ţi 
dea şi el sfatul său, după părerea pe care o are el asupra acestui 
subiect. 

LYSIMACHOS Eu unul chiar te rog, Socrate, căci am impresia 
că adunării noastre încă îi mai lipseşte un judecător. Dacă ei doi 
ar fi de acord, ar fi fost mai puţină nevoie de cineva cu rolul 
acesta; după cum vezi însă, Lahes i s-a pus lui Nicias exact 
dimpotrivă, astfel că ar fi bine să aflăm şi de la tine alături de 
care dintre ei îţi dai votul. 

SOCRATE Cum adică, Lysimachos? Cum te vor îndemna cei 
mai mulţi dintre noi, aşa ai de gind să faci? 

LYSIMACHOS Ce altceva s-ar putea face, Socrate? 

SOCRATE Oare şi tu ai face la fel, Melesias? Dar dacă ar fi o 
consfătuire asupra exerciţiilor sportive ale fiului tău, oare tot de 
cei mai mulţi dintre noi ai asculta, sau de acela care s-ar 
întîmpla să fie educat şi antrenat de către un bun pedotrib?11 

MELESIAS Pesemne că de acela, Socrate. 

SOCRATE l-ai da mai multă ascultare lui decit nouă, care 
sîntem patru? 

MELESIAS Probabil că da. 

SOCRATE Pentru că, zic eu, o bună hotärire se cade să fie 
luată după ştiinţă şi nu în funcţie de mulţimea celor care judecă, 
nu-i aşa? 

MELESIAS Cum să nu?! 

SOCRATE Aşadar şi acum trebuie mai întîi să examinäm daca 
în ceea ce discutăm este vreunul dintre noi specialist sau nu, iar 
dacă este cineva, fie şi unul singur, lui să-i dăm ascultare, iar pe 
ceilalţi să-i lăsăm în pace. Dacă însă nu e nimeni, se cuvine să 
căutăm pe altcineva. Oare vä închipuiţi că mic este riscul pe 
care vi-l luaţi acum şi tu şi eu Lysimachos? Este vorba tocmai 
despre bunul cel mai de preţ din toate cite le aveţi, căci, după 


cum fiii voştri vor ajunge sau nu oameni de treabă, aşa isi va 
găsi şi casa voastră rinduiala, adică după ceea ce va ieşi din ei 
înşişi. 

MELESIAS Este adevărat ce spui. 

SOCRATE Deci aici trebuie să procedăm cu multă prevedere. 

MELESIAS întocmai. 

SOCRATE Prin urmare (ce spuneam mai înainte) cum ar 
trebui oare să ne îndrumăm cercetarea, dacă am vrea să vedem 
care dintre noi este specialist în exerciţii atletice? Oare nu e 
acela care le-a învăţat şi le-a practicat cu profesori care se 
pricep bine la asta? 

MELESIAS Eu unul aşa cred. 

SOCRATE Deci, în primul rînd, noi căutăm profesori, dar 
pentru ce anume? 

MELESIAS Ce vrei să spui? 

SOCRATE Poate că o să fie mai limpede astfel: nu mi se pare 
că am convenit de la început despre ce anume stăm şi ne 
sfătuim, căutînd să aflăm care dintre noi este specialist, dat fiind 
că a avut parte pentru aceasta de profesori, 

şi Care nu. 

NICIAS Dar oare nu discutăm, Socrate, despre minuirea 
armelor — dacă cei tineri trebuie să o înveţe sau nu? 

SOCRATE întocmai, Nicias. Dar cînd se ia în discuţie un 
medicament pentru ochi — dacă trebuie sau nu să intrebuintezi 
o alifie — crezi că discuţia se desfăşoară cumva despre 
medicament, sau despre ochi? 

NICIAS Despre ochi. 

SOCRATE lar atunci cînd cineva se întreabă dacă trebuie să-i 
pună sau nu calului o zăbală, şi cînd anume, el are în gînd calul 
şi nu zăbala, nu-i aşa? 

NICIAS Adevărat. 

SOCRATE Deci, într-un cuvînt, cînd cineva întreprinde o 
cercetare cu un scop dat, sfatul se ţine asupra acestuia fi nu 
asupra vreunui obiect cercetat în al doilea rînd, în virtutea 
acestui scop. 

NICIAS Neapărat că aşa este. 

SOCRATE Astfel că şi în privinţa sfătuitorului ales trebuie să 
vedem dacă este într-adevăr specialist în examinarea problemei 
care reprezintă scopul către care tindem. 

NICIAS Desigur. 


SOCRATE Asadar acum sustinem cä sintem in cäutarea unei 
anumite invätäturi care priveste sufletul celor tineri, nu? 

NICIAS Da. 

SOCRATE Rämine deci de examinat care dintre noi, fiind un 
specialist în îngrijirea sufletelor este si capabil să ducă la bun 
sfîrşit acest tratament, ca unul care a avut buni profesori pentru 
asta. 

LAHES Cum aşa, Socrate? N-ai văzut încă oameni care să fi 
ajuns buni specialişti în unele domenii fără decit cu profesori? 

SOCRATE Bineînţeles, Lahes, dar desigur că nu le-ai da 
crezare dacă ar susţine că sînt buni meşteşugari fără să fie în 
stare să-ţi arate, ca rezultat al artei lor, măcar o opera bine 
alcătuită, dacă nu mai multe. 

LAHES Asta da, este adevărat. 

SOCRATE Ei bine, Lahes şi Nicias, de vreme ce Lysimachos şi 
Melesias ne-au chemat să ne afle sfatul asupra educaţiei fiilor 
lor, în dorinţa ca aceştia să ajungă cit mai desăvirşiţi, sîntem 
datori să le arătăm (dacă aşa susţinem) care au fost acei 
maeştri — ei înşişi oameni de bine şi educatori ai sufletelor 
multor altor tineri — care s-au ocupat şi de educaţia noastră; iar 
în caz că vreunul dintre noi afirmă că n-a avut nici un profesor, 
el va putea, fără îndoială, să ne vorbească despre oarecari 
realizări de ale sale şi să ne arate care sînt atenienii sau străinii, 
sclavii sau oamenii liberi care, fără putinţă de tăgadă, au ajuns, 
datorită lui, oameni de bine. 

Dacă însă nu ne stă la indeminä nimic dintre acestea, avem 
datoria să-i îndemnăm să-şi caute alţi profesori şi să nu riscăm 
ca, stricîndu-i pe fiii unor bărbaţi care ne sint prieteni, să cadă 
asupra noastră, din partea celor mai apropiaţi, cele mai grele 
invinovätiri. 

Cit despre mine, Lysimachos si Melesias, eu sint primul care 
sä märturisesc cä n-am avut pentru asa ceva nici un profesor. Si 
totuşi, încă din tinereţe, doream foarte mult aceasta, dar 
sofistilor12, singurii care îmi proclamau că sint în stare să mă 
facă om cu adevărat, nu am de unde să le plătesc asemenea 
onorarii, iar singur nici acum nu sînt capabil să descopăr 
această artă. Nu m-ar mira însă ca Nicias sau Lahes să o fi aflat 
sau să o fi învăţat, dat fiind că, avind mai multă avere decit 
mine, şi-au putut permite să înveţe de la alţii, şi pe urmă sînt şi 
mai virstnici, astfel că au avut timp să o descopere pînă acum. 


Mie mi se pare cä ei sint capabili sä facä educatia unui om: 
altfel, fără să aibă încredințarea că se pricep îndeajuns, nu şi-ar 
fi dezvăluit fără teamă părerea despre preocupările folositoare 
unui tînăr. în rest, eu unul am destulă încredere în ei, dar m-am 
cam mirat că nu sînt de acord unul cu altul. 

Aşa că, Lysimachos, la rîndul meu, te rog şi eu un lucru: 
exact cum Lahes te îndemna adineauri să nu-mi dai drumul, ci 
să mă lot întrebi, te sfătuiesc şi eu acum să nu-i laşi pe Lahes şi 
pe Nicias, ci să-i întrebi spunindu-le: 

„Socrate afirmă că nu se pricepe în această privinţă şi că nu 
el este cel potrivit să judece care dintre voi spune adevărul, 
pentru că nici n-a făcut vreo descoperire, nici n-a fost elevul 
nimănui pentru aşa ceva. Să ne spuneţi, însă, fiecare, Lahes şi 
Nicias, care este acea persoană extrem de pricepută în 
creşterea celor tineri pe care aţi frecventat-o? Aţi deprins poate 
cunoştinţele voastre de la cineva, sau aţi făcut voi înşivă 
descoperirea? Dacă aţi fost cumva elevii cuiva, cine v-a fost 
dascăl, fiecăruia dintre voi şi care au fost ceilalţi colegi ai voştri, 
ca, dacă voi, din cauza treburilor cetăţii, nu aveţi răgaz, să ne 
ducem la aceia şi să-i convingem — cu daruri, cu amabilitati, 
sau prin ambele mijloace — să ne ia şi nouă, tuturora, copiii în 
grijă, ca acestora să nu le fie ruşine faţă de strămoşii lor că au 
ajuns nişte neisprăviţi. Dacă însă voi înşivă ati reuşit sa 
descoperiţi această artă, puneti-ne în faţă exemplul unora care, 
prin grija voastră, din nişte neispräviti, să fi ajuns oameni buni şi 
de ispravă. Căci, dacă abia acum veţi începe să vă ocupați de 
educaţie, aţi face bine să aveţi în vedere că nu vă luaţi riscul 
acosta fata de un carian13 oarecare, ci fata de fiii voştri şi fata 
de copiii prietenilor voştri; aşa că vedeţi să nu pätiti cu adevărat 
ce spune proverbul şi să vă incepeti olăritul cu un chiup14. 
Spuneţi deci, care sustineti că este, dintre acestea toate, 
situaţia care vi se potriveşte". 

Acestea să le afli de la dinsii, Lysimachos, şi să nu le dai 
drumul din mînă. 

LYSIMACHOS Dragi prieteni, eu cred că Socrate are dreptate ; 
dacă însă este şi pe voia voastră să vă lăsaţi întrebaţi şi să daţi 
răspunsuri despre asemenea lucruri, rămîne să vedeţi singuri. 
Oricum, este limpede că lui Melesias şi mie ne-ar face mare 
plăcere dacă aţi vrea să räspundeti pe larg la toate cite le 
întreabă Socrate. De fapt de aici am şi pornit la început cu 


vorba, spunindu-vä cä v-am chemat la sfat tocmai pe voi pentru 
cä bänuim cä v-ati preocupat de asemenea lucruri, intre altele si 
pentru că fiii voştri sint, ca si ai nostri, de vîrsta învăţăturii. Prin 
urmare, dacă nu aveţi nimic împotrivă, staţi de vorbă şi 
intreprindeti-vä cercetarea împreună cu Socrate, schimbind între 
voi întrebări şi răspunsuri, dat fiind că el a avut dreptate cînd 
spunea că, în fapt, noi stăm acum la sfat asupra celui mai de 
seamă bun al nostru. Vedeţi dar dacă aşa vi se pare că trebuie 
să faceţi. 

NICIAS M-am convins acum pe deplin, Lysimachos, că îl 
cunoşti pe Socrate numai dinspre partea tatălui său, iar cu el 
însuşi n-ai avut de-a face decit cînd era copil, dacă v-aţi întîlnit 
cumva pe cînd îşi însoțea părintele pe la alţii din dem15, la 
templu sau la vreo altă adunare a concetätenilor voştri. Fără 
îndoială însă că nu te-ai mai întîlnit cu el după ce a mai înaintat 
în vîrstă. 

LYSIMACHOS De ce anume, Nicias? 

NICIAS Nu ştii, mi se pare, că acela care, prin părerile şi, 
parcă, prin neamul säul6, se află aproape de Socrate şi sta 
adesea cu el de vorbă, este nevoit — chiar dacă mai înainte 
începe să discute despre altceva — să nu se oprească piua nu 
ajunge, purtat de către şirul gîndirii acestuia, să dea socoteală 
despre sine însuşi, cum trăieşte acum şi care a fost existenţa sa 
trecută; iar atunci cînd a ajuns aici, Socrate nu-l va mai lăsa pînă 
nu va fi cercetat bine şi frumos absolut totul. 

Eu unul sînt un obişnuit de-al lui şi ştiu că nu se poate sa te 
fereşti să treci prin toate acestea şi mai ştiu bine şi că eu însumi 
am să trec prin ele. Mă bucur însă, Lysimachos, să-i stau acestui 
om în preajmă şi nu cred că este nici un rău dacă ne aducem 
aminte ceea ce fie că n-am făcut, fie că nu facem cum se 
cuvine; în plus, prin firea lucrurilor, acela care nu va fugi de 
aceste adevăruri va fi mai prevăzător în restul vieţii sale, cu 
condiţia să vrea să trăiască după spusa lui Solon, adică să 
accepte să înveţe cite zile va avea, fără să creadă că înţelegerea 
vine şi singură cu virsta. Prin urmare nu-mi este nici lucru străin, 
nici venin să fiu pus la încercare de către Socrate, ba ştiam eu 
de mult că, fata în fata cu el, vom discuta nu atît despre cei 
tineri, cît despre nOl înşine. Cum spun, deci, eu n-am nimic 
împotrivă să stăm de vorbă cu Socrate aşa cum vrea el. Vezi 
însă şi ce crede Lahes despre asta. 


LAHES Ceea ce cred eu despre discutii, Nicias, este simplu; 
sau, dacă vrei, este nu simplu, ci dublu. Astfel, unii ar putea 
crede ba că sînt un iubitor de discuţii, ba că le sînt duşman. De 
cite ori aud pe cite cineva discutind despre virtute sau despre 
orice fel de formă a înţelepciunii, dar ca un bărbat adevărat şi 
demn de vorbele pe care le spune, mă bucur peste fire şi cad în 
admiraţia vorbitorului şi a spuselor lui, în faţa potrivirii şi a 
armoniei dintre amîndouă. într-un cuvînt, eu cred că nu este un 
adevărat om al Muzelor decit acela capabil să alcătuiască cea 
mai desavirsita armonie nu atit la liră sau la alte instrumente, cit 
în viaţa reală: să-şi pună de acord purtarea cu vorbele sale, şi 
aceasta cu simplitate, în modul dorian17, adică în acea armonie 
care, zic eu, este singura cu adevărat elenică şi nu în modul 
ionic, nici în cel frigian sau lidian. Graiul unui asemenea om mă 
bucură şi mă face să-i par oricui un iubitor de discuţii, într-atit 
sint de simţitor la ceea ce se spune. Cel care se poartă însă 
dimpotrivă, cu cit lui i se pare că vorbeşte mai bine, cu atit ma 
amărăşte mai tare şi mă face să par un duşman al discuţiilor. 

Cu spusele lui Socrate n-am avut încă de a face, dar faptele, 
pe cit cred, i le-am pus deja la încercare si acolo l-am găsit 
demn de cele mai frumoase laude şi de toată sinceritatea. Dacă 
însă are şi această calitate, stau cu el la sfat şi mă supun cu 
plăcere întrebărilor lui, fără să mă supere dacă învăţ ceva; iar 
vorba lui Solon o accept, însă cu un adaos: Inaintind către 
bätrinete vreau să învăţ cît mai multe, dar numai de la oameni 
de bine. Să mi se acorde atita lucru, ca maestrul însuşi să fie om 
integru, pentru ca să nu par cumva greoi la învăţătură doar din 
cauza învățatului fără plăcere. Altminteri, nu mă interesează 
dacă profesorul este mai tînăr, dacă e încă fără renume sau 
ceva de felul acesta. lara tie, Socrate, iti spun de-a dreptul eu 
însumi să mă înveţi şi să mă cercetezi cum ai să vrei, nu însă 
fără să şi înveţi de la mine cele pe care le ştiu eu. Aceasta este 
atitudinea mea faţă de tine din ziua în care, trecînd laolaltă prin 
aceleaşi pericole, ai dovedit că ai curaj aşa cum se cuvine să o 
facă numai cel pornit să o dovedească după dreptate. Spune, 
deci, ce-ţi place, fără să iei deloc seama la diferenţa de vîrstă 
dintre noi. 

SOCRATE Pe cit se pare, nu asupra voastră am putea arunca 
vina ca nu sîntem gata să întreprindem consfătuirea şi 
cercetarea noastră în comun. 


LYSIMACHOS Dar acesta este si interesul nostru, Socrate, 
caci te consider ca pe unul dintre noi. la deci si vezi in locul meu 
ce trebuie să aflăm de la dinsii în folosul celor tineri. Stai tu cu ei 
la sfat, căci eu, cu vîrsta, am început să mai şi uit destule dintre 
cele pe care aveam de gind să le întreb; ba, nici cele pe care le 
aud — să mai fi fost şi alte vorbe la mijloc — nu mi le mai 
amintesc prea bine. 

Aşa că, voi vorbiti şi descurcati-vä între voi singuri asupra 
celor pe care vi le-am infätisat; eu unul am să vă ascult şi după 
aceea, cu Melesias împreună, am să înfăptuiesc ce o sa vi se 
pară cel mai bine. 

SOCRATE Ei bine, Lahes şi Nicias, trebuie să le dăm ascultare 
lui Lysimachos şi lui Melesias. lar cele pe care începusem să le 
cercetăm mai adineauri — cine au fost dascălii care ne-au 
îndrumat în această privinţă sau pe cine am izbutit chiar noi să-l 
facem mai desävirsit — poate că nu ar fi rău pentru noi să 
cercetăm şi asemenea chestiuni. Cred totuşi că tot într-acolo 
duce, ba poate chiar că ia lucrurile mai de la început şi o 
cercetare ca următoarea : 

Dacă se întîmplă să ştim ceva anume despre un obiect dat 
care, prin existenţa sa îl face mai bun pe acela la care se află, şi 
dacă, în plus, mai sîntem si în stare să-l aducem la indemina 
acelui om, este evident că ştiinţa noastră cuprinde tocmai 
obiectul asupra căruia ni se cere să opinăm cum ar putea cineva 
să-l dobindeascä mai uşor şi mai repede. 

Poate că nu intelegeti ce spun, dar mă veţi pricepe mai uşor 
astfel: 

Dacă se întîmplă să ştim că existenţa văzului face ca ochii în 
care el subzistă să fie mai desävirsiti, şi, în plus, mai sîntem si în 
stare să-l oferim privirii cuiva, este evident că ştim ce anume 
este văzul despre care ni se cere părerea, cum ar putea cineva 
să-l dobindeascä mai uşor si mai repede; dat fiind că, dacă n- 
am şti nici măcar acest lucru — ce este văzul sau auzul — cu 
greu am mai putea ajunge sfătuitori vrednici de încredere şi 
doctori de ochi sau de urechi, în stare să spunem cum şi-ar 
putea cineva dobindi auzul sau văzul. 

LAHES Este adevărat ce spui, Socrate. 

SOCRATE Aşadar, Lahes, în clipa de fata ei amindoi ne 
cheamă să-i sfătuim în ce fel o anumită virtute ar putea, prin 
prezenţa ei, să desăvirşească în bine sufletele fiilor lor, nu-i aşa? 


LAHES întocmai. 

SOCRATE Dar, oare, nu trebuie, în acest caz, să ştim bine ce 
este virtutea? Dacă ar fi cumva să nu ştim deloc ce este ea, am 
mai putea noi să-i dăm cuiva sfaturi cum ar fi cel mai potrivit să 
o dobindeasca? 

LAHES Eu cred, Socrate, că n-am avea cum. 

SOCRATE Prin urmare, Lahes, noi susţinem că ştim ce este 
aceasta? 

LAHES Da, aşa susţinem. 

SOCRATE Aşadar, dacă ştim un lucru, putem spune, desigur, 
şi ce este el anume. 

LAHES Cum să nu?! 

SOCRATE Totuşi, bunul meu prieten, să nu ne îndrumăm 
cercetarea de-a dreptul asupra virtuţii în întregul ei — poate că 
efortul acesta ar fi prea mare —, ci să vedem mai întîi dacă stăm 
îndeajuns de bine cu ideile noastre asupra unei singure părţi a 
ei. S-ar părea că cercetarea noastră va fi astfel mai uşoară. 

LAHES Da, Socrate, să facem cum vrei tu. 

SOCRATE Care dintre părţile virtuţii să fie cea pe care o vom 
prefera? Fără îndoială, aceea către care tinteste învăţătura 
armelor, nu-i aşa? Deci, după opinia celor mai mulţi, către curaj, 
aşa este? 

LAHES Chiar aşa mi se pare şi mie. 

SOCRATE Aşadar, Lahes, să încercăm mai întîi să expunem 
ce este curajul. Vom cerceta apoi şi în ce fel îl pot dobindi cei 
tineri, în măsura în care acest lucru se poate face prin oarecari 
exerciţii sau invätäminte. încearcă dar, cum spun, să enunti ce 
este curajul. 

LAHES Pe Zeus, Socrate, nu e greu de spus: dacă cineva are 
voinţa să räminä în rînduri şi să-i respingă pe duşmani fără să o 
ia la fugă, să ştii bine că este un om curajos. 

SOCRATE Ai dreptate, Lahes, dar poate că vina este a mea şi, 
din cauza întrebării mele nelămurite, mi-ai răspuns la altceva 
decit aveam eu în gind cînd te-am întrebat. 

LAHES Ce vrei să spui, Socrate? 

SOCRATE Ti-o voi spune îndată, numai să fiu în stare. Curajos 
este într-un fel şi cel despre care vorbeşti tu — cel care rämine 
în rînduri şi înfruntă duşmanul. 

LAHES Eu unul aşa susţin. 

SOCRATE Şi eu, bineînţeles. Dar ce este cu acela care se bate 


cu duşmanul retragindu-se si nu asteptindu-l ca sä-1 înfrunte? 

LAHES Cum vine asta, reträgindu-se? 

SOCRATE Asa cum se spune si despre sciti ca luptä la fel de 
bine în urmărire ca si în retragere si, cum spune Homer intru 
lauda cailor lui Aeneas, ei ştiu 

luti într-acolo şi-ncoace s-alunge şi să se ferească 18 

Apoi l-a mai lăudat pentru aceasta şi pe Aeneas însuşi, 
numindu-l, pentru ştiinţa sa de a se refugia, „măiastru la fugă". 

LAHES Pe drept cuvînt, Socrate, căci el vorbea despre lupta 
de care, iar tu despre călăreţii sciți. într-adevăr, călărimea 
acelora aşa se luptă, dar pedestrimea cea grea a elenilor face 
cum spun eu. 

SOCRATE Afară, poate, Lahes, de aceea a lacedemonienilor. 
Se spune că la Plateea lacedemonienii, după ce au ajuns în faţa 
scutasilor perşi, au hotărît să nu stea să-i înfrunte de pe loc, ci 
au luat-o la fugă: cînd însă rîndurile perşilor s-au destrămat, ei s- 
au întors la luptă ca nişte călăreţi si aşa se face că au cîştigat în 
acea luptă victoria. 

LAHES Este adevărat ce spui. 

SOCRATE Cum îţi spuneam mai înainte, este vina mea că nu 
mi-ai răspuns bine, pentru că eu sînt cel care n-am pus bine 
întrebarea. Eu vroiam să te întreb nu numai despre cei care îşi 
arată curajul ca hopliti, ci şi despre călăreţi, ca şi despre orice 
alt stil de a lupta; apoi, nu numai despre cei curajoşi la război, ci 
şi despre cei care înfruntă primejdiile mării, despre cei tari în 
faţa bolii, faţă de sărăcie, sau chiar si în mijlocul evenimentelor 
politice; în plus, nu numai despre cei care sînt curajoşi în 
nenorociri şi temeri, ci şi despre cei capabili să lupte cu poftele 
şi plăcerile, fie tinindu-le piept, fie dindu-se de o parte, căci, 
Lahes, sînt şi în asemenea cazuri unii care arată că au curaj. 

LAHES Da, Socrate, ba chiar din plin. 

SOCRATE Aşadar, toţi aceştia sînt oameni de curaj, numai că 
unii o arată împotriva plăcerilor, alţii în nenorociri, unii faţă de 
dorinţe, alţii între temeri; iar alţii, zic cu, dau dovadă de laşitate 
în tot aceleaşi prilejuri. 

LAHES întocmai. 

SOCRATE Eu încercam să aflu ce este de fapt fiecare dintre 
acestea două. Prin urmare, încearcă din nou să ne spui ce este 
curajul, ca o fire unică sub toate aceste infätisäri diferite. Sau 
încă nu înţelegi de tot ce spun? 


LAHES Nu chiar de tot. 

SOCRATE lată ce vreau să spun: să zicem că te întrebam ce 
este viteza; pe aceasta o găsim şi în alergare şi în cîntatul la 
cithară, şi în vorbire şi la învăţat şi în multe altele, astfel că în 
puterea noastră se află oarecum acelaşi lucru vrednic de luare 
aminte, atit în mişcarea miinilor, cît şi în cea a picioarelor, a 
gurii, a glasului sau a minţii. Oare nu sustii şi tu acelaşi lucru? 

LAHES întocmai. 

SOCRATE Deci, dacă m-ar întreba cineva: „Socrate, ce 
înţelegi prin lucrul pe care, în toate acestea, îl 
denumim ,viteza'?", i-aş răspunde că eu unul numesc viteză (în 
vorbire, în alergare, ca şi în toate celelalte) capacitatea de a 
îndeplini cît mai multe într-un timp cît mai scurt. 

LAHES Şi ai avea dreptate. 

SOCRATE încearcă deci şi tu, Lahes, să explici astfel curajul: 
ce fel de capacitate — aceeaşi faţă de plăcere, de durere ca şi 
de toate cele în care am zis adineauri că se manifestă — 
primeşte în consecinţă numele de „curaj". 

LAHES Mie mi se pare că este o anumită dirzenie a sufletului, 
dacă trebuie să explic ce au acestea toate comun prin firea lor. 

SOCRATE Sigur ca trebuie, ca să putem răspunde la 
întrebarea pe care ne-am pus-o. Eu am totuşi impresia 
următoare : nu cred că eşti de părere că orice fel de dirzenie 
este totuna cu curajul. lată şi dovada: sînt aproape sigur, Lahes, 
că numeri curajul printre cele mai frumoase lucruri. 

LAHES Să ştii bine că printre cele mai frumoase. 

SOCRATE Prin urmare dirzenia condusă de chibzuinţă este 
cea bună şi frumoasă, aşa e? 

LAHES întocmai. 

SOCRATE Dar cea fără chibzuinţă? Nu este ea, dimpotrivă, 
dăunătoare şi stricătoare? 

LAHES Da. 

SOCRATE Şi ai să spui cumva că este frumos un lucru 
dăunător şi stricător? 

LAHES Sigur că n-ar fi drept, Socrate. 

SOCRATE Prin urmare, n-ai să încuviinţezi că o asemenea 
dirzenie este totuna cu curajul, de vreme ce ea nu este 
frumoasă, iar curajul este un lucru frumos. 

LAHES Este adevărat. 

SOCRATE Deci, după spusele tale, ,curaj" ar reprezenta o 


anumită dirzenie însoţită de chibzuinţă. 

LAHES Aşa se pare. 

SOCRATE Să vedem acum, chibzuinţă faţă de ce? Poate faţă 
de orice lucruri, mari şi mici? De pildă, dacă cineva are dirzenia 
să cheltuiască în mod chibzuit nişte bani, ştiind că după 
cheltuieli va avea un cîştig şi mai mare, l-ai numi şi pe acesta 
curajos? 

LAHES Ei nu, pe Zeus! 

SOCRATE Dar ce spui dacă un medic oarecare nu se 
induplecä şi rezistă dirz atunci cînd fiul său, sau altcineva, țintuit 
la pat de o pneumonie, cere să i se dea să bea şi să mänince? 

LAHES Nu, nici asta, desigur. 

SOCRATE Dar cînd un bărbat se arată dirz şi hotărît să lupte, 
după o socoteală chibzuită, ştiind bine că lui îi vor veni şi alţii în 
ajutor, că se va bate cu adversari mai puţini şi mai slabi decit 
cei care sînt cu el împreună, ba că are chiar şi avantajul 
terenului? Ai afirma cumva că este curajos şi acela care luptă cu 
dirzenie după ce s-a pregătit chibzuind astfel, sau acela care are 
tăria să stea pe loc şi să primească lupta în tabăra adversă? 

LAHES Eu cred că aş spune-o despre cel din tabăra adversă, 
Socrate! 

SOCRATE Dar îndrăzneala lui este mai puţin chibzuită decit a 
celuilalt. 

LAHES Este adevărat. 

SOCRATE Şi n-ai să spui cumva că un om iscusit la călărie, 
care se bate dirz într-o luptă de cavalerie, este mai putin curajos 
decit cel fără ştiinţa călăriei? 

LAHES Eu unul aşa cred. 

SOCRATE La fel şi despre cel care se bate cu dirzenie 
cunoscând bine fie aruncatul cu praştia19, fie trasul cu arcul, fie 
vreo altă tehnică de a lupta? 

LAHES întocmai. 

SOCRATE Si ai să spui că sînt mai curajoşi toţi citi au tăria să 
coboare de bună voie şi să se cufunde într-o fintinä, fără să se 
priceapă, decit cei care se pricep la asta? 

LAHES Ei bine, eu aşa judec. 

SOCRATE Totuşi, Lahes, aceşti oameni parcă intră în pericol şi 
îl înfruntă cu mai puţină chibzuinţă decit aceia care îndeplinesc 
acest lucru cu o oarecare tehnică. 

LAHES Aşa pare să fie. 


SOCRATE Dar nu ni s-a părut nouă mai înainte că Si 
îndrăzneala si îndirjirea fără de chibzuinţă sint urite si 
dăunătoare? 

LAHES întocmai. 

SOCRATE Pe cînd, despre curaj eram de acord că e un lucru 
frumos. 

LAHES Da, eram de acord. 

SOCRATE Acum însă, afirmăm iarăşi că lucrul acela urit care 
este indirjirea fără chibzuinţă poate fi considerat curaj. 

LAHES Se pare că da. 

SOCRATE Şi crezi cumva că este drept ceea ce am spus? 

LAHES Pe Zeus, Socrate, nu cred. 

SOCRATE Prin urmare, cum spuneai, Lahes, nici tu, nici eu nu 
sîntem alcătuiți în modul dorian: faptele noastre nu ne sint în 
armonie cu vorbele. După fapte, pe cit se pare, s-ar putea 
susţine că nu sîntem lipsiţi de curaj, dar după vorbe, cum văd 
eu, n-ar prea putea să o facă nimeni, dacă ar asista la discuţia 
noastră. 

LAHES Acesta este adevărul curat, 

SOCRATE Şi atunci? Crezi cumva că ne stă frumos să ne 
purtăm astfel? 

LAHES în nici un caz. 

SOCRATE Vrei dar să ne supunem cit de cît recomandării pe 
care am făcut-o? 

LAHES De ce 'cit de cit' şi care recomandare? 

SOCRATE Recomandarea care ne îndeamnă să rezistäm eu 
dirzenie. Deci, dacă vrei, să ne indirjim si noi şi să rezistäm în 
cercetarea noastră, ca nu cumva să-şi bată joc de noi Curajul 
însuşi, că nu ne arătăm destul de curajoşi în căutarea lui — de 
vreme ce o asemenea dirzenie poate adeseori să fie un semn de 
curaj. 

LAHES Eu unul, Socrate, sînt gata să nu dau bir cu fugiţii, 
deşi nu prea sînt obişnuit cu asemenea discuţii; m-a cuprins însă 
un fel de ciudă pe cele spuse mai înainte şi m-am miniat de-a 
binelea că sînt aşa de puţin în stare să pun în cuvinte ceea ce 
gîndesc. Căci mie unuia mi se pare totuşi că am în minte ce este 
curajul, dar nu ştiu pe unde mi-a fugit mai adineauri, de n-am 
putut să-1 prind în vorbe şi să spun ce este. 

SOCRATE Dar, dragul meu, nu se cuvine ca un bun vinätor 
să-şi urmeze bătaia şi să nu se lase? 


LAHES in tot cazul. 

SOCRATE Vrei deci sä-1 invitäm si pe Nicias la vinätoare, 
poate cine stie, se va descurca mai bine decit noi? 

LAHES Vreau, cum sä nu?! 

SOCRATE Hai dar, Nicias, dacä ai vreo putere, vino in ajutorul 
prietenilor care au dat de greu şi s-au încurcat în cercetarea lor. 
Căci vezi că noi unii ne-am încurcat; dezleagă-ne din încurcătura 
noastră, spunindu-ne ce crezi că este curajul şi întăreşte astfel 
singur în cuvinte ceea ce gindesti. 

NICIAS De mult mi se pare, Socrate, că nu definiti bine 
curajul. Anume, nu vă folosiţi de un lucru pe care l-am auzit mai 
de mult excelent exprimat de către tine. 

SOCRATE Ce fel de lucru, Nicias? 

NICIAS Te-am auzit adesea spunînd că fiecare dintre noi este 
bun în lucrurile pentru care are iscusintä, iar că acolo unde 
aceasta îi lipseşte este rău şi prost. 

SOCRATE Ce spui tu, Nicias, este, pe Zeus, adevărat. 

NICIAS Prin urmare, dacă omul curajos este şi bun, e limpede 
că el este şi iscusit. 

SOCRATE Ai auzit, Lahes? 

LAHES Ei da, dar nu prea pricep ce spune. 

SOCRATE Ba mie mi se pare că da, şi cred că dinsul defineşte 
curajul ca pe un fel de cunoaştere inteleapta. 

LAHES Ce fel de cunoaştere inteleaptä, Socrate? 

SOCRATE Nu-l întrebi cumva pe el? 

LAHES Ba da. 

SOCRATE Hai, spune-i, Nicias, ce fel de cunoaştere este 
curajul, după opinia ta; nu este, desigur, arta flautului! 

NICIAS Deloc. 

SOCRATE Nici a citharei! 

NICIAS Nu, desigur. 

SOCRATE Dar, atunci, ce fel de ştiinţă, sau a cui? 

LAHES Foarte bine îl întrebi, Socrate, şi, chiar, să ne spună 
care zice el că este! 

NICIAS Eu unul, Lahes, o numesc ştiinţa pericolelor şi a 
semnelor încurajatoare, atit la război, cit şi în orice altă privinţă. 

LAHES Ce lucruri fără noimă spune, Socrate! 

SOCRATE La ce te referi, Lahes, cînd spui asta? 

LAHES La ce? Oricum, înţelepciunea este una şi curajul alta. 

SOCRATE Nicias nu este de părerea asta. 


LAHES Nu este, pe Zeus, si tocmai de asta bate cimpii! 

SOCRATE Atunci sä-1 lämurim, dar să nu-l insultäm. 

NICIAS Nu, Socrate, mie mi se pare că Lahes ar dori să fac şi 
eu pina la urmă impresia pe care a făcut-o el mai înainte, anume 
că spun lucruri fără rost. 

LAHES întocmai, Nicias, şi am să încerc să fac să şi reiasă 
asta. Ce spui tu sînt nimicuri. Uite, la boală, de pildă, nu medicii 
sînt cei care cunosc pericolele? Sau crezi cumva că le cunosc cei 
curajoşi? Ori poate pe medici îi numeşti curajoşi? 

NICIAS în nici un caz. 

LAHES Nici pe agricultori, presupun, deşi la pericolele care 
privesc cultura cîmpului ei sînt cei care se pricep. La fel şi cu toţi 
ceilalţi mestesugari: în meseriile lor ei cunosc atit pericolele cit 
şi semnele încurajatoare, dar, pentru asta, nu sînt cu nimic mai 
mult cei curajoşi prin excelenţă. 

SOCRATE Ei, Nicias, cum ţi se pare ce spune Lahes? S-ar zice 
că este un argument. 

NICIAS Şi este unul, dar nu un argument real. 

SOCRATE Cum aşa? 

NICIAS El crede că medicii cunosc despre bolnavi mai multe 
decit cele strict privitoare la sănătate şi la boală. Dar, în fapt, ei 
nu ştiu decit asta; dacă însă pentru cineva sănătatea este mai 
periculoasă decit boala, crezi cumva, Lahes, că medicii sint 
aceia care o ştiu? Ori poate nu crezi că pentru mulţi este mai 
bine să nu se mai scoale după boală? Asta să-mi spui: sustii că a 
trăi este mai bine pentru toţi, dar că nu multora le-ar fi mai 
bună moartea? 

LAHES Da, eu unul aşa cred. 

NICIAS Dar cei pentru care este mai de folos să fi murit crezi 
că au a se teme de aceleaşi lucruri ca şi cei pentru care este 
preferabil să trăiască? 

LAHES Nu, desigur. 

NICIAS Şi cunoaşterea lucrului acestuia o dai în seama 
medicilor, sau în a vreunui alt meşteşugar şi nu în a celui care 
cunoaşte bine atit pericolele cît şi semnele încurajatoare — a 
aceluia pe care eu îl numesc „cel curajos'? 

SOCRATE Pricepi bine, Lahes, ce vrea să spună? 

LAHES Bineînţeles: îi numeşte ,curajosi' pe prezicători. Cine 
altul are să ştie pentru cine este mai bine să trăiască decit să fi 
murit? Dar ia spune, Nicias, despre tine socoteşti cumva că eşti 


un prezicätor, sau cä nu esti nici prezicätor, nici curajos? 

NICIAS De ce asta? Socotesti poate că prezicătorul este cel 
căruia îi revine cunoaşterea pericolelor şi a semnelor 
încurajatoare? 

LAHES Sigur că da! Păi, cui altcuiva? 

NICIAS Mult mai degrabă celui despre care vorbesc eu, prea 
bunul meu prieten, pentru că un prezicător trebuie să cunoască 
doar semnele evenimentelor viitoare — dacă va avea cineva 
parte de moarte, de boală sau de pierderea averii, de victorie 
sau de înfrîngere, fie la război, fie în vreo altă întrecere. Dar de 
ce este mai bine să aibă sau să nu aibă cineva parte, cum de i s- 
ar cuveni mai mult prezicătorului să decidă decit oricui altcuiva? 

LAHES Nu, Socrate, eu nu pricep ce tot vrea să spună. El eu 
arată deloc cui îi acordă titlul de „om curajos", nici 
prezicătorului, nici medicului, nici nimănui, decît dacă n-o fi 
vorbind de vreun zeu. Mi se pare, deci, că Nicias nu vrea să 
recunoască cinstit că nu vorbeşte serios, ci se răsuceşte de colo 
pînă colo ca să-şi ascundă încurcătura. Dar şi noi doi — tu şi cu 
mine, zic — puteam foarte bine adineauri să ne răsucim aşa, 
dacă tineam să nu lăsăm impresia că ne contrazicem singuri. 
Dacă ar fi fost să ne aflăm cu disputa noastră într-un tribunal, ei 
bine, atunci ar mai fi avut vreun rost să ne purtăm astfel; acum 
însă, şi într-o asemenea societate, de ce ar mai căuta cineva să- 
şi facă, din fraze zadarnice, podoabă? 

SOCRATE Şi mie mi se pare, Lahes, că n-ar avea nici un rost. 
Dar să vedem dacă nu cumva Nicias este încredinţat că aduce 
un argument valabil şi că nu vorbeşte de dragul vorbelor. Să 
aflăm mai lămurit de la el care-i este gindul şi, dacă o să ni se 
pară că argumentul lui rezistă, îi vom da dreptate, iar de nu, îl 
vom lămuri noi pe el. 

LAHES Tu, Socrate, dacă vrei să mai afli ceva, fă-o; eu însă 
parcă aş fi destul de lămurit. 

SOCRATE Eu unul nu văd nici o piedică. Am să fac deci 
cercetarea în comun, atît pentru mine, cit şi pentru tine. 

LAHES Perfect. 

SOCRATE Spune-mi dar, Nicias, sau mai degrabă spune-ne, 
căci Lahes şi cu mine împărtăşim acelaşi punct de vedere: sustii 
cumva că se numeşte curaj ştiinţa pericolelor şi a semnelor 
încurajatoare? 

NICIAS Desigur. 


SOCRATE Dar că nu toată lumea ştie acest lucru, de vreme 
ce nici medicul, nici prezicătorul nu au cum să-l afle şi cum să 
ajungă curajoşi, fără să fi intrat mai întîi în posesia acestei 
ştiinţe. Nu aşa ziceai? 

NICIAS Ba chiar aşa. 

SOCRATE Atunci într-adevăr, vorba proverbului, ,,nu-i tot 
porcul stiutor"20 şi n-are cum să ajungă curajos. 

NICIAS Mie mi se pare că nu. 

SOCRATE Prin urmare, Nicias, este limpede că nu crezi nici 
despre scroafa de la Crommyon21 că a fost curajoasă. Nu spun 
asta în glumă, ci, după părerea mea, cel care face o asemenea 
afirmaţie este silit fie să admită că nici un animal nu are curaj, 
fie să cadă de acord că un animal oarecare poate fi atit de 
înţelept, încît — leu, panteră sau mistreţ — să aibă ştiinţă de 
ceea ce prea putini oameni cunosc, tocmai din cauza dificultății 
de a pricepe; ba, acela care defineşte curajul aşa cum o faci tu 
este nevoit să admită şi că leul şi cerbul, taurul şi maimuta sint 
la fel de înzestrați să fie curajoşi. 

LAHES Pe zei, că bine zici, Socrate! Şi ia spune-ne nouă 
deschis, Nicias, afirmi că sint mai înțelepte decit noi acele 
animale despre care sîntem cu toţii de acord că sînt curajoase, 
sau, împotriva tuturora, indräznesti să nu le socoteşti curajoase? 

NICIAS într-adevăr, Lahes, eu unul nu cred că au curaj nici 
animalele, nici vreo altă făptură ce nu cunoaşte teama de 
pericole din pură nestiintä; o asemenea fiinţă îmi pare doar fără 
frică şi fără minte. Crezi oare că-i socotesc curajoşi pe toţi 
copilaşii care nu se tem de nimic din nestiintä? 

Eu cred, dimpotrivă, că lipsa de frică şi curajul nu sînt unul şi 
acelaşi lucru. Apoi, sînt de părere că de prevedere şi de curaj au 
parte foarte putini, pe cînd cutezanta, îndrăzneala şi lipsa de 
frică — fără de prevedere — îi caracterizează pe foarte mulţi, 
bărbaţi şi femei, copii şi animale. Prin urmare, fiinţele pe care tu, 
laolaltă cu cei multi, le  numeşti „curajoase, eu le 
numesc ,cutezătoare'; curajoase sînt însă, dintre toate cite le- 
am pomenit, numai cele în stare să gindeascä. 

LAHES la fii atent, Socrate, pasă-mi-te cit de bine îşi aduce 
singur din condei elogiul, iar pe ceilalţi, despre care toţi ar fi de 
acord că sînt curajoşi, se străduieşte să-i sărăcească de această 
cinstire! 

NICIAS Nu-i aşa, Lahes, fii fără grijă! Despre tine susţin că 


eşti un înţelept, ba si despre Lamachos22 şi despre multi alţi 
atenieni, de vreme ce sinteti curajoşi. 

LAHES N-am să-ţi răspund nimic la asta, chiar dacă am eu 
ce, ca să nu spui că sînt cu adevărat din Aixone23. 

SOCRATE Nici să nu-i spui nimic, Lahes. Mi se pare ca nu ti-ai 
dat deloc seama că el şi-a tras felul acesta de înţelepciune de la 
prietenul nostru Damon, iar Damon se află mereu împreună cu 
Prodicos, cel care, între toţi sofiştii, pare a face cu cea mai mare 
măiestrie distincţii de numiri24. 

LAHES Aşa se şi cuvine, Socrate, ca pentru asemenea lucruri 
să se fălească sofiştii, iar nu un bărbat pe care cetatea îl 
socoteşte demn să-i stea în frunte. 

SOCRATE Dar totuşi se cuvine, prea bunule, ca acela care se 
află în fruntea celor mai importante treburi publice să dea 
dovadă de cea mai mare înţelepciune; apoi, Nicias, mi se pare 
vrednic de strădania de a afla la ce anume ia aminte atunci cînd 
acordă acest titlu de „curaj. 

LAHES Atunci caută s-o afli tu singur, Socrate. 

SOCRATE Asta şi am de gînd să fac, prea bunule. Totuşi, să 
nu crezi cumva că am să te las să părăseşti poziţia noastră 
comună în păreri, ci ia aminte şi cîntăreşte împreună cu noi cele 
ce se spun. 

LAHES Aşa să fie, dacă hotärästi că se cuvine. 

SOCRATE Eu aşa cred. lar tu Nicias, spune-ne iarăşi de la 
început: ai în minte că la începutul conversatiei noastre luam în 
consideraţie curajul ca pe o parte componentă a virtuţii? 

NICIAS întocmai. 

SOCRATE Astfel că în răspunsurile tale îl vedeai ca pe o 
parte, alături de altele, ale unui întreg care poartă numele de 
virtute, nu? 

NICIAS Cum să nu? 

SOCRATE Dar oare le accepti pe aceleaşi ca si mine? Eu unul, 
pe lîngă curaj, dau numele de „virtute' şi înţelepciunii şi spiritului 
de dreptate şi celorlalte de acest fel. Tu nu? 

NICIAS Ba chiar aşa. 

SOCRATE Reţine deci: că pînă aici sîntem de acord, aşa că 
putem să ne îndreptăm atenţia către evenimentele periculoase 
şi cele încurajatoare, ca nu cumva tu să crezi că ele sînt unele, 
iar noi doi că sînt altele. Prin urmare, îţi vom arăta ce credem 
noi, iar tu, în caz că nu eşti de acord, ai să ne-o arăţi pe înţeles. 


Noi socotim cä pericolele sint acele lucruri care provoacä intr- 
adevăr teamă, iar semnele încurajatoare sint acelea care nu o 
provoacă; apoi, că teama nu o provoacă nici relele trecute, nici 
cele prezente, ci acelea la care abia ne aşteptăm, căci teama 
este aşteptarea unui râu ce va să vină. Sau nu este aceasta şi 
părerea ta, Lahes? 

LAHES întru totul aceasta, Socrate. 

SOCRATE Prin urmare, Nicias, părerea noastră este cea pe 
care o auzi: pericolele sînt evenimentele ce stau să fie rele, iar 
semnele încurajatoare sînt acelea care sau nu vor fi rele, sau vor 
fi bune. Pînă aici eşti de aceeaşi, sau de o altă părere? 

NICIAS Sînt de aceeaşi părere. 

SOCRATE lar ştiinţei care se ocupă de acestea îi dai numele 
de curaj? 

NICIAS Chiar aşa. 

SOCRATE Să vedem acum dacă sîntem de acord — tu şi cu 
noi — şi într-o altă privinţă. 

NICIAS Ce fel de privinţă? 

SOCRATE îţi voi spune îndată. în privinţa cuprinsului unei 
ştiinţe, el şi cu mine sîntem de următoarea părere: ştiinţa nu 
este una cu privire la trecut (la cele care s-au petrecut deja), 
alta asupra prezentului (cum se desfăşoară) şi o a treia despre 
viitor (cum ar fi cel mai bine să se intimple şi cum se vor petrece 
de fapt lucrurile încă neintimplate), ci ea este una şi aceeaşi 
pentru toate acestea. De pildă, în orice moment ar fi vorba, nu 
există o altă ştiinţă privitoare la sănătate decit medicina. 
Aceasta, unică, supraveghează atit faptele prezente, cit si pe 
cele trecute şi viitoare, laolaltă cu modul în care ele se 
desfăşoară. Şi iarăşi, tot ceea ce creşte din pămînt se află sub 
stăpînirea agriculturii. Apoi, în arta războiului — cum ati putea 
depune mărturie chiar voi înşivă — strategia este aceea care, 
între altele, ştie să prevadă foarte bine şi ceea ce stă să se 
intimple, fără să considere cumva că trebuie să se supună 
divinatiei, ci tocmai să o conducă, dat fiind că ştie mai bine ce 
se întîmplă şi ce se va întîmplă într-un război; de altfel, şi legea 
hotărăşte aşa, ca nu prezicătorul să-l conducă pe strateg, ci 
strategul pe prezicător. Aşa susţinem, nu, Lahes? 

LAHES Aşa susţinem. 

SOCRATE Şi-apoi? Eşti şi tu de acord cu noi, Nicias, că într-o 
chestiune dată o ştiinţă unică este aceea care ia seama şi la 


cele viitoare si la cele prezente si la cele trecute? 

NICIAS Da, Socrate, si eu cred asa. 

SOCRATE lar curajul este, cum spui, prea bunul meu prieten, 
stiinta care priveste pericolele si semnele incurajatoare, nu-i 
asa? 

NICIAS Da. 

SOCRATE Despre pericole si despre semnele incurajatoare 
am cäzut insä de acord cä ele tin, dupä cum, de räul sau de 
binele care stau să vină. 

NICIAS întocmai. 

SOCRATE lar o ştiinţă unică priveşte aceleaşi lucruri, 
indiferent dacă stau să se intimple sau daca se petrec oricind 
altcindva. 

NICIAS Asa este. 

SOCRATE Prin urmare, curajul nu e numai ştiinţa pericolelor 
şi a semnelor încurajatoare, căci, întocmai cu celelalte ştiinţe, 
nu ia seama numai la viitor, fie el bun sau rău, ci şi la cele ce se 
petrec în prezent, în trecut, sau oricînd ar fi să fie. 

NICIAS Cam aşa s-ar părea. 

SOCRATE Asa că nu ne-ai răspuns, Nicias, decît pentru 
aproape a treia parte a curajului, iar întrebarea noastră era ce 
este curajul în totalitatea lui. Acum însă, s-ar părea că, după 
opinia ta, curajul nu este numai ştiinţa pericolelor şi a semnelor 
încurajatoare, ci acea ştiinţă care cuprinde tot binele şi tot răul 
oricind ar fi ele să se intimple. Spui că aşa ţi-ai schimbat gîndul, 
Nicias, sau cum altfel? 

NICIAS Aşa, cred eu, Socrate, 

SOCRATE Prin urmare, crezi cumva, prietene apărat de zei, 
că poate să räminä mai prejos de Virtute acel om care are 
cunoştinţă de tot ce este bine, oricind şi oriunde, si de 
asemenea de tot ce este rău? Sau ţi se pare, poate, că i-ar lipsi 
înţelepciunea, dreptatea sau pietatea celui căruia singur îi este 
pe potrivă să fie cu luare-aminte atit fata de zei cit şi fata de 
oameni, deosebind ceea ce este şi ceea ce nu este periculos, 
precum şi să obţină tot binele prin ştiinţa sa de a se adresa 
tuturor aşa cum se cuvine? 

NICIAS Argumentul tău, Socrate, pare solid. 

SOCRATE Atunci, Nicias, despre ce vorbeşti tu acuma nu 
poate fi numai o parte a virtuţii, ci este virtutea însăşi, în 
întregul ei. 


NICIAS Asa se pare. 

SOCRATE Si totuşi, afirmasem despre curaj că este doar o 
parte a virtuţii. 

NICIAS Aşa afirmasem. 

SOCRATE Dar ce spuneam noi adineauri nu pare să 
corespundă. 

NICIAS Nu prea pare. 

SOCRATE Prin urmare, Nicias, nu am găsit ce este curajul. 

NICIAS Se pare ca nu. 

LAHES Si eu care credeam, dragă Nicias, ca tu ai să-l 
gäsesti, de vreme ce pentru raspunsurile pe care i le-am dat lui 
Socrate n-ai avut decit dispret! Si pe urma, aveam sperante 
mari de tot ca o sa-ti zboare in ajutor invatamintele savante ale 
lui Damon. 

NICIAS Bine că nu-ţi pasă deloc, Lahes, că si tu însuţi ai lăsat 
mai înainte să se vadă că nu ştii nimic despre curaj. Nu faci 
decit să iei aminte dacă nu cumva am să fac şi eu aceeaşi 
impresie. S-ar zice că pentru tine nu mai are nici o importanţă 
faptul că nici tu, nici eu nu ştim nimic despre acele lucruri de 
care s-ar cădea să aibă cunoştinţă un bărbat care vrea să 
însemne ceva. Aşa că te văd făcînd chiar ca toată lumea: la tine 
însuţi deloc nu te uiţi, dar la alţii da. 

Eu unul, însă, cred că, în cele discutate mai înainte, m-am 
exprimat cum se cuvenea, iar dacă unele spuse nu s-au arătat 
potrivite îşi vor găsi ele îndreptare altădată, fie împreună cu 
Damon, — de care tu îţi închipui că îţi baţi joc, deşi nu l-ai văzut 
niciodată la faţă — , fie împreună cu alţii. lar după ce am să mi 
le întipăresc bine, am să te lămuresc şi pe tine, fără zgircenie, 
pentru că mi se pare că mai ai încă nevoie de tare multă 
învăţătură. 

LAHES Asta pentru că eşti tu un savant, Nicias! Totuşi, eu am 
să le dau lor — lui Lysimachos şi lui Melesias — un sfat anume: 
pentru educaţia celor tineri să ne trimeată la plimbare, pe tine şi 
pe mine. Lui Socrate însă, aşa cum spuneam la început, să nu-i 
dea drumul din minä, iar dacă aveam şi eu copii de aceeaşi 
vîrstă, întocmai aşa aveam de gind să fac. 

NICIAS Cu asta sînt şi eu de acord; tinerii aceştia nu au de 
căutat pe nimeni altul, numai să vrea Socrate să se ocupe de ei; 
ba, dacă ar vrea el, i l-aş trimite şi eu, cu cea mai mare plăcere, 
pe Niceratos25 al meu, dar, de fiecare dată cînd îi amintesc cite 


ceva despre asta, el îmi recomandă pe altcineva, el însuşi 
nearätindu-se dispus să o facă. la vezi Lysimachos, poate că ţie 
Socrate o să-ţi dea mai multă ascultare. 

LYSIMACHOS Aşa ar fi şi drept, Nicias, căci şi eu as consimti 
să îndeplinesc pentru el destule lucruri pe care pentru mulţi alţii 
nu m-aş învoi să le fac. Ei, ce spui, Socrate? Ai să ne dai cumva 
ascultare şi îţi vei da silinta ca tinerii aceştia să ajungă cît mai 
desävirsiti? 

SOCRATE Ar fi, färä indoialä, un lucru cu totul nevrednic din 
partea cuiva să nu vrea să-şi dea silinta ca un altul să ajungă cit 
mai desävirsit. Pe de altă parte, dacă din discuţia de mai înainte 
ar fi reieşit că eu stäpinesc cunoaşterea aceasta şi că ei doi nu o 
posedă, pe bună dreptate m-ai fi chemat pe mine în ajutor 
pentru a duce la bun sfîrşit această treabă. Cum însă ne aflăm în 
încurcătură cu toţii deopotrivă, ce motiv ar avea cineva să-l 
prefere pe vreunul dintre noi? Cit pot eu vedea, n-ar avea nici 
unul. 

Dar, aşa stind lucrurile, ia vedeţi dacă nu vă dau un sfat bun. 
Eu unul, stimati prieteni, socotesc că trebuie — fără să ne scape 
vreun cuvint în afară — să ne căutăm cu toţii un maestru cit mai 
bun, înainte de toate pentru noi înşine (căci avem nevoie de el) 
şi abia apoi pentru cei tineri, şi să facem acest lucru fără a cruța 
nici cheltuială, nici nimic. Să ne lăsăm însă în continuare să fim 
aşa cum sîntem, nu sint de părere. lar dacă îşi va ride cineva de 
noi că, la vîrsta noastră, socotim că mai are rost să umblăm pe 
la profesori, cred că se cuvine să ni-l luăm drept scut pe Homer, 
care spunea că 

Bună nu este ruşinea de soatä acelui ce n-are26 

Aşa că, lăsîndu-i în pace pe cei care ar avea ceva de zis, să 
ne îngrijim laolaltă de noi şi de cei tineri. 

LYSIMACHOS Mie unuia îmi plac vorbele tale, Socrate, şi, cu 
cît sint cel mai în vîrstă, cu atit sînt mai dornic să stau la 
învăţătură alături de cei tineri. Dar fă asta pentru mine: vino 
mîine în zori la mine acasă, si nu fă altfel, ca să mai stăm la sfat 
despre acestea toate. Pentru acuma însă, hai să risipim sfatul. 

SOCRATE Aşa o să fac, Lysimachos. Am să vin la tine miine, 
dacă aşa vrea Divinitatea. 


NOTE 


1 Este vorba despre o onAopayia, scrimă in care partenerii 
purtau armele defensive şi ofensive ale hoplitului, soldat al 
infanteriei grele. 

2 Om de stat şi orator de seamă, Tucidide, fiul lui 
Melesias, a preluat conducerea grupării aristocratice după 
moartea lui Cimon (449 î.e.n.). Dînd partidului său o organizare 
fermă şi închisă, ca a unei caste solidare, el i-a putut opune lui 
Pericle, conducător al democratilor, o opoziţie periculoasă vreme 
de şase ani, pina cînd acesta din urmă a reuşit să obţină 
ostracizarea rivalului său (443 î.e.n.). Despre sfîrşitul vieţii lui 
Tucidide nu avem nici o ştire sigură. EI nu trebuie confundat cu 
Tucidide, fiul lui Oloros, ilustrul autor al istoriei războiului 
peloponeziac. 

3 Supranumit „cel drept" pentru corectitudinea cu care a 
împărţit sarcinile aliaţilor la întemeierea ligii de la Delos (476 
î.e.n.), Aristide, fiul lui Lysimachos, a participat la toate 
evenimentele mari care au transformat viata Atenei de la 
reformele lui Clistenes (410 — 408 î.e.n.) şi pînă la ridicarea ei 
ca primă putere maritimă a Eladei (476 — 470 î.e.n.). Născut în 
540 şi mort în 467, el a văzut ambele războaie medice — 
participind la Maraton (490 î.e.n.), Salamina (480 î.e.n.) şi 
Plateea (479 î.e.n.) — şi a luat parte la amplele prefaceri interne 
care au dus mai departe reformele administrative de la sfîrşitul 
secolului al şaselea. Rivalitatea lui directă cu Temistocle, 
partizan al înarmării pe mare, i-a adus lui Aristide un exil prin 
ostracizare, scurtat însă de izbucnirea celui de al doilea conflict 
cu imperiul persan (483—480 î.e.n.). 

Şi în cazul fiului lui Lysimachos şi în cel al fiului lui Melesias 
se vadeste obiceiul familiilor nobile ateniene de a da nepoților 
numele bunicilor: Lysimachos — Aristide — Lysimachos — 
Aristide etc. 

4 Sprijinită, dar nu întreţinută de stat, educaţia fiilor de 
oameni liberi se mărginea la învățămîntul elementar. După „anii 
de acasă", băieţii — căci fetele, nevrednice de o educaţie 
specială, rämineau în gineceul pärintesc — urmau şcoli 
particulare de gramatică, muzică şi gimnastică; locul consacrat 
educaţiei sportive era gimnaziul (yvuvăotov), un ansamblu de 


clädiri si instalatii speciale. Asadar, pinä la räspindirea si 
dezvoltarea mişcării sofiste n-a existat un adevărat „curs 
superior" de învăţămînt, fie el literar sau filosofic. 

5 După reforma lui Clistenes (410 — 408 î.e.n.), Siuos-ul — 
comuna — a devenit unitatea administrativă de bază a Aticii, ca 
o subimpärtire (a zecea parte) a unei pvAf, adică a unui ,,trib" 
administrativ. Numele oficial complet al cetăţeanului atenian 
cuprindea si apartenenţa lor la un anumit dem: de ex. 
'Aptotelõnc  Avoiuăxov AvrTioxevc, adică Aristide, fiul lui 
Lysimachos, din demul Antiochis. Fiecare dem furniza Sfatului 
atenian (BovAn) un număr de cinci membri. Cetăţenii fiecărui 
dem, sub conducerea unui ,primar" (6 huapxoc), erau legaţi de 
interese economice, comerciale, dar şi de festivități religioase 
comune. 

6 La începuturile mişcării sofiste, o parte a acestor „maeştri 
de înţelepciune" îşi ascundeau adevăratele intenţii pedagogice 
sub titlul de profesori de muzică, ori de gramatică, pentru a 
evita efectele prejudecätii publice nefavorabile acestui nou soi 
de educatori, care, în ochii traditionalistilor, „stricau minţile 
celor tineri". Apropierea lui Damon de Prodicos (cf. 197 d) 
dezvăluie însă adevăratele sale preocupări şi veritabilul său mod 
de a preda (cf. şi 200 a—b). 

7 Folosirea numelui tatălui constituie o perifrază politicoasă 
obişnuită pentru numirea unui interlocutor. Acest vechi obicei 
indoeuropean s-a păstrat pînă astăzi în unele limbi slave: de ex. 
[Vladimir ] Ilici [Ulianov]. 

8 în anul 424, beotienii, aliaţi ai Spartei în războiul 
peloponeziac, au cîştigat la Delion o victorie importantă asupra 
armatei ateniene, a cărei retragere dezordonată a transformat o 
înfrîngere îndoielnică într-o 

derută aproape catastrofală. 

9 Este remarcabil faptul că atît Nicias cit şi Lahes (181 d 
—e) consideră onAopayia drept o udOnua, adică o „învăţătură" 
şi nu drept o simplă „preocupare practică" (enurri6evua). Mai 
mult chiar, Nicias merge pina la a-i da numele de „ştiinţă" 
(EmoTriiun). Socrate va sugera mai tirziu, cu delicateţe, 
importanţa unei distincţii între emrn6evuara şi PAOANUATA 
pentru găsirea răspunsului corect la întrebarea asupra educaţiei 
pe care trebuie să o primească tineretul. 

10 Este vorba de o navă de război (tpujpnGc — triremă), 


numită si „corabie lungă", prin contrast cu barcazul de 
transport, mai scurt, mai lat si cu pescajul mai mic. 

11 natõotpiBnc, profesorul de educaţie fizică, era socotit 
inferior „gimnastului" (yvuvaoTric), capabil să susţină nu numai 
demonstraţii practice, ci şi prelegeri teoretice asupra artei sale. 

12 La origine, numele de ooptotfc (derivat de la cogia = 
Intelepciune") era atribuit oricărui individ dotat cu puteri sau 
cunoştinţe ieşite din comun. în a doua jumătate a secolului al 
cincilea î.e.n., termenul se specializează în denumirea noului val 
de „profesori de înţelepciune". Aceştia, cei dintii profesori de 
nivel superior ai Greciei antice, axindu-si învățămîntul pe 
desăvirşirea retorică şi filosofică a tineretului — pus de altfel în 
alternativa de a le asculta prelegerile sau de a-şi pierde vremea 
— au avut darul de a stringe împrejurul lor o mare parte a celor 
mai talentaţi adolescenţi din familiile destul de înstărite pentru a 
le plăti onorariile pentru cursuri. Intre cei mai importanţi sofişti 
se numără Protagoras, Gorgias, Prodicos şi Hippias. 

13 'Ev tw Kapı Kiwv6vvevewv — formulă proverbială 
echivalentă cu experimentum facere in corpore uili — pare să-şi 
tragă originea din faptul că adesea carienii, veniţi dintr-un colţ 
de lume uitat de cultură, erau folosiţi drept mercenari de rînd, 
sau drept gealati de gardă personală. 

14 în meseria olarului, modelarea unui chiup (ni0oc) era 
considerată o probă de încununare a măiestriei de artizan. De 
aici porneşte şi acest proverb, echivalent, în mare, cu 
românescul „graba strică treaba". 

15 Cf. nota 5. 

16 Această asimilare a comunităţii de păreri cu 
tradiționala legătură de singe este deosebit de semnificativă 
pentru aprecierea liberalismului cultivat al lui Nicias. Ruperea 
lanţului de interese familiale în folosul identităţii de convingeri 
sugerează — la nivelul celor ce se bucură de avere, educaţie şi 
privilegii — naşterea unei noi mentalități, aceea de asociaţie de 
idei, dar şi de grupare socială, în contrast cu rămăşiţele vechii 
organizări familial-tribale. 

17 Pentru eleni uovoki reprezenta întreaga arta a sunetelor 
ca o chintesenta a activităţii spirituale creatoare; ea cuprinde 
deopotrivă poezia, muzica, dansul şi, în general, preocupările 
literare. Movotkéc âvip însemna aşadar „un om al Muzelor", 
cultivat şi rafinat, iar diversele moduri muzicale pot simboliza 


stärile de spirit ale celor care le-au inventat si folosit. Se 
considerä astfel cä modul dorian — sistemul bazic netranspus, 
echivalent cu gama majoră modernă — reprezintă caracterul 
sever al educaţiei spartane, pe cînd modurile transpuse — ionic, 
frigian, lidian etc., echivalente cu gamele minore moderne — 
erau privite ca manifestări ale civilizaţiei mai blinde, mai 
rafinate, dar şi mai efeminate a grecilor asiatici. 

18 Homer, Iliada, V, 223. 

19 Prăştiaşii (opevõovitat) făceau parte din trupele 
uşoare de hartuiala. 

20 Numeroase proverbe atice iau porcul, dar mai ales 
scroafa, drept simbol al stupiditätii. 

21 După legendă, Teseu a ucis la Crommyon, în 
vecinătatea Corintului şi a Megarei, o scroafă fioroasă care era 
spaima acelor ţinuturi. 

22 General atenian (cca. 470 — 414) care a condus în 
mai multe rînduri flota Atenei în prima parte a războiului 
peloponeziac. A căzut în luptă în timpul expediției din Sicilia. 
Glumele lui Aristofan — care-şi bate joc pe socoteala unui 
presupus act de laşitate al acestui strateg — ne fac să credem 
că replica lui Nicias trebuie să fi avut un ascuns tăiş ironic la 
adresa lui Lahes. (V. Acharnienii, 70, 591 şi 1080). 

23 Dem din Atica (cf. nota 5) ai cărui locuitori aveau 
renumele de a fi foarte certäreti (cf. de ex. Xenofon, Hellenica, 2, 
4, 26). Pentru implicaţii peiorative oarecum asemănătoare să 
cităm „din Soho" pentru un londonez, „din Harlem" pentru un 
locuitor al New Yort-ului sau „din Giuleşti" pentru un 
bucureştean. 

24 între toţi sofiştii (cf. nota 12) Prodicos, a cărui epocă 
de virf — ákuń — trebuie plasată în a doua jumătate a secolului 
al cincilea î.e.n., era cel mai interesat de problema semnificației, 
căutînd să stabilească distincţii cît mai nuantate şi mai rafinate 
de înţelesuri şi implicaţii. Tratatul său despre sinonime l-a 
influenţat puternic pe Platon, care, deşi îi face adesea un portret 
caustic, vedea în el un predecesor al definiţiilor socratice. 

25 Despre fiul lui Nicias, moştenitor al unei averi 
importante şi al unui nume ilustru, se spune că după moartea 
tatălui său (413 î.e.n.) a ştiut să se facă iubit şi respectat pentru 
firea sa prevenitoare.. El a fost executat în timpul terorii celor 
treizeci de tirani (404 1.e.n.). 


26 Homer, Odiseea, XVII, 347. 


